સારાંશ માટે દસ્તાવેજ: દિલ્હી ઍરપૉર્ટ પર ગયા સપ્તાહથી સહાયસામગ્રી આવવાનું શરૂ થયું હતું

રવિવાર સુધીમાં તો લગભગ 300 ટન રાહતસામગ્રી લઈને 25 વિમાનો દિલ્હી ઈન્ટરનેશનલ ઍરપૉર્ટ પર આવી ગયાં હતાં. 

જોકે, દેશમાં કોવિડ-19ના કેસની સંખ્યા વિક્રમસર્જક સ્તરે પહોંચી રહી છે ત્યારે જરૂરતમંદ લોકો સુધી રાહતસામગ્રી પહોંચડવામાં થતા વિલંબ સંબંધિત ચિંતામાં વધારો થયો છે. 

સરકારી અધિકારીઓએ સ્થાનિક મીડિયાને જણાવ્યું હતું કે વિદેશથી આવેલી રાહતસામગ્રી દિવસો સુધી ઍરપૉર્ટના હૅન્ગરમાં પડી રહી હતી, કારણ કે હૉસ્પિટલોએ વધુ મદદની માગણી કરી હતી. 

બ્રિટન સહિતના દેશોએ ભારતને મેડિકલ સહાયસામગ્રી મોકલી છે

ઇમરજન્સી સહાયનો પહેલો જથ્થો આવી પહોંચ્યાના એક સપ્તાહથી વધુ સમય સુધી એટલે કે સોમવારે સાંજ સુધી રાહતસામગ્રીના વિતરણનું કામ શરૂ થઈ શક્યું ન હતું. 

ભારત સરકારે કોઈ વિલંબ થયાનું ભારપૂર્વક નકારી કાઢ્યું હતું. 

મંગળવારે સાંજે બહાર પાડેલા એક નિવેદનમાં સરકારે જણાવ્યું હતું કે રાહતસામગ્રીના વ્યવસ્થિત વિતરણની વ્યવસ્થા શરૂ કરવામાં આવી છે. 

ભારતમાં કોરોનાના કેર વચ્ચે ભારતીય મૂળના બ્રિટીશ ડૉક્ટરો કઈ રીતે મદદ કરી રહ્યા છે?

આરોગ્ય મંત્રાલયે એક નિવેદનમાં જણાવ્યું હતું કે "રાહત સામગ્રીના ઝડપભેર વિતરણ માટે 24 કલાક કામ ચાલી રહ્યું છે."

અલબત, દેશમાં કોવિડ-19 મહામારીના સૌથી વધુ માઠા પ્રભાવવાળાં કેટલાંક રાજ્યોમાં કાર્યરત અધિકારીઓએ બીબીસીને જણાવ્યું હતું કે તેમને કોઈ સહાયસામગ્રી મળી નથી. 

કેરળમાં આ સપ્તાહની શરૂઆતમાં કોવિડ-19ના નવા 37,190 કેસ નોંધાયા હતા, પણ કેરળને બુધવારે સાંજ સુધી કોઈ સહાયસામગ્રી મળી ન હોવાનું રાજ્યના આરોગ્યસચિવ ડૉ. રાજન ખોબ્રાગડેએ બીબીસીને જણાવ્યું હતું.

દેશમાં આયાત કરવામાં આવેલા ઓક્સિજનમાંથી થોડોક હિસ્સો કેરળને "તત્કાળ" પહોંચાડવા રાજ્યના મુખ્ય મંત્રી પિનરાયી વિજયને વડા પ્રધાન નરેન્દ્ર મોદીને ફોન કરીને જણાવ્યું હતું.

તેમણે વડાપ્રધાનને લખેલા એક ખુલ્લા પત્રમાં બુધવારે જણાવ્યું હતું કે "દેશમાં સૌથી વધુ કેસ ધરાવતાં રાજ્યોમાં કેરળ એક છે તેને ધ્યાનમાં રાખીને રાજ્યને ઉપકરણો અગ્રતાના ધોરણે ફાળવવામાં આવે."

'શું ચાલી રહ્યું છે?'

ભારત સરકાર કહે છે કે સહાયસામગ્રીની વ્યવસ્થા સુઆયોજિત રીતે કરવામાં આવી છે

કેટલાક આરોગ્યઅધિકારીઓ દાવો કરી રહ્યા છે કે તેમને સહાયસામગ્રી કેટલી અને ક્યારે મળશે એ બાબતે કેન્દ્ર સરકાર દ્વારા કોઈ માહિતી આપવામાં આવી નથી.

દેશની કેટલીક સૌથી મોટી ખાનગી...\nદસ્તાવેજની સમાન ભાષામાં સારાંશ:
બ્રિટન અને અમેરિકા સહિતના દેશોમાંથી જંગી પ્રમાણમાં વૅન્ટિલેટરો, દવાઓ અને ઓક્સિજન ઉપકરણો ભારતમાં આવવાનું ગયા સપ્તાહના પ્રારંભે શરૂ થયું હતું.